МАТЕРИЈАЛ ЗА НАСТАВНУ ЈЕДИНИЦУ: ,,ПИСМО МАЈЦИ", СЕРГЕЈ ЈЕСЕЊИН (1895 - 1925) 
ОДЕЉЕЊА: 8/2,  8/4  
НАСТАВНИЦА:  Биљана Пауновић 
Сергеј Јесењин је један од најбољих и најомиљенијих песника Русије. Припадник је имажинизма (image - слика). Рођен је у сеоској породици у Константинову, почео да пише са 10 година, у Москви је студирао историју и филозофију. 
Јесењин је све своје песме знао напамет. Живео је боемским животом, имао је неколико бракова, а занимљиво је да је био ожењен и унуком Лава Толстоја. Умро је у хотелској соби, а извештаји кажу да је извршио самоубиство. 
Софија Толстој је посветила живот сакупљању и објављивању Јесењинове поезије. 
Најпознатије песме: БРЕЗА, ПЕСМА О КЕРУШИ, ИСПОВЕСТ МАНГУПА, АНА СНЕГИЊА, КО САМ, ШТА САМ?  
                                           ПИСМО МАЈЦИ  
- књижевни род: лирика  
- књижевна врста: елегија ( лирска песма која је проткана тужним и сетним осећањима и расположењима)  
- идеја: емотивна веза сина и мајке 
-  строфа:   9 катрена  
- стих: наизменично се смењује десетерац и деветерац  
- рима: укрштена  
Песник пева о: раздвојености,  синовљевој и мајчинској љубави, ишчекивању, жудњи за домом, стрепњи, бригама, вери, слутњи, нежности и смрти.    
ПАЖЊА!!!    УКУЦАЈТЕ САЈТ: СуперШкола ,,Писмо мајци" и одгледајте предавање.